સમીર ખાન પઠાણનાં ઍન્કાઉન્ટર બાદ માતાપિતા

જસ્ટિસ બેદીએ દેશની સર્વોચ્ચ અદાલતમાં દાખલ કરાવેલા અંતિમ રિપોર્ટ મુજબ, સમીર ખાન, કાસિમ જાફર તથા હાજી હાજી ઇસ્માઇલનાં ઍન્કાઉન્ટર પ્રથમ દૃષ્ટિએ બનાવટી જણાય છે અને તેની સાથે સંકળાયેલા ગુજરાત પોલીસના નવ કર્મચારીઓ સામે કાર્યવાહી થવી જોઈએ. 

ન્યૂઝ એજન્સી પ્રેસ ટ્રસ્ટ ઑફ ઇંડિયા (પીટીઆઈ)ના રિપોર્ટ પ્રમાણે, જસ્ટિસ બેદીએ કોઈ ઇન્ડિયન પોલીસ સર્વિસ (આઈપીએસ) ઑફિસર સામે કાર્યવાહીની ભલામણ નથી કરી.  

જાન્યુઆરી મહિનાના ત્રીજા સપ્તાહમાં સર્વોચ્ચ અદાલતમાં આ અંગે વધુ સુનાવણી હાથ ધરાશે. જે દરમિયાન રિપોર્ટની સ્વિકાર્યતા અંગે પણ કોર્ટ પોતાનો ચુકાદો આપશે. 

સમીર ખાન કેસ 

અમદાવાદના ઉસ્માનપુરા ખાતે સમીર ખાન પઠાણના ઍન્કાઉન્ટરનું સ્થળ

કમિટીના રિપોર્ટ મુજબ, સમીર ખાન ઍન્કાઉન્ટર કેસમાં ઇન્સ્પેક્ટર કે. એમ. વાઘેલા તથા તરૂણ બારોટ સામે હત્યા તથા અન્ય કલમો હેઠળ કાર્યવાહી કરવાની ભલામણ કરવામાં આવી છે. 

પોલીસના દાવા પ્રમાણે, સમીર તથા તેના પિતરાઈ ભાઈએ મે-1996માં પોલીસ કૉન્સ્ટેબલને છરીના ઘા મારી તેની હત્યા નીપજાવી હતી. 

એ ઘટનામાં પિતરાઈ ભાઈની ધરપકડ થઈ હતી, પરંતુ સમીર ખાન ફરાર થઈ ગય... બીજા 4000 અક્ષરો માટે લેખ ચાલુ રાખો:
ા હતા. ત્યારબાદ સમીર પાકિસ્તાન જતા રહ્યા અને ત્યાં આતંકવાદી સંગઠન જૈશ-એ-મોહમ્મદના કૅમ્પમાં તાલીમ લીધી.

ત્યારબાદ સમીર ખાન નેપાળના રસ્તે ભારતમાં ફરી પ્રવેશ્યા હતા. 

પોલીસ રિપોર્ટ મુજબ, વર્ષ 2002માં અક્ષરધામ હુમલા બાદ પાકિસ્તાન સ્થિત જૈશના ઑપરેટિવે સમીર ખાનને નિર્દેશ આપ્યો હતો કે અમદાવાદ જઈને ગુજરાતના તત્કાલીન મુખ્ય પ્રધાન નરેન્દ્ર મોદીની હત્યા કરવામાં આવે.  

ક્રાઇમ બ્રાન્ચે દેશ સામે યુદ્ધ છેડવાના આરોપ સબબ સમીરની ધરપકડ કરી હતી.

1996ના કૉન્સ્ટેબલ હત્યા કેસનું ઘટનાસ્થળે નિદર્શન કરવા માટે સમીર ખાનને લઈ જવામાં આવ્યા, ત્યારે તેમણે પોલીસ ઇન્સ્પેક્ટર વાઘેલાની રિવૉલ્વર લઈને નાસી છૂટવાનો પ્રયાસ કર્યો હતો. 

પોલીસ અહેવાલ પ્રમાણે, અમદાવાદના ઉસ્માનપુરા વિસ્તારમાં અન્ય બે ઇન્સ્પેક્ટર તરૂણ બારોટ તથા એ. એ. ચૌહાણ (હવે મૃત)એ સમીરની ઉપર ફાયરિંગ કર્યું હતું. 

સમીર ખાનને સારવાર અર્થે હૉસ્પિટલ લઈ જવાયા હતા, પરંતુ ત્યાં તેમને 'મૃત લવાયેલા' જાહેર કરવામાં આવ્યા હતા. 

પેનલનું તારણ છે કે એ ઍન્કાઉન્ટર નકલી હતું. આ માટે કમિટીએ મેડિકલ તથા અન્ય રિપોર્ટ્સને આધાર બનાવ્યા છે. 

ઇન્સ્પેક્ટર બારોટ તથા વાઘેલા સામે હત્યા તથા અન્ય કલમો હેઠળ કેસ ચલાવવાની ભલામણ કરવામાં આવી છે. ઇન્સ્પેક્ટર ચૌહાણનું મૃત્યુ થઈ ગયું હોવાથી તેમની સામે કાર્યવાહી થઈ શકે તેમ નથી. 

કમિટીએ સમીર ખાનના પરિવારને રૂ. 10 લાખનું વળતર આપવાનું ઠેરવ્યું છે. 

તમે આ વાંચ્યું કે નહીં?

કાસિમ જાફરનો કેસ 

તિસ્તા સેતલવાડ

તા. 13મી એપ્રિલ 2006ના દિવસે પોલીસે કાસિમ જાફર સહિત 17 શખ્સોને ઉઠાવ્યા હતા. 

પોલીસના વર્ઝન પ્રમાણે, જાફરને પોલીસ સ્ટેશન લઈ જવાઈ રહ્યા હતા ત્યારે તેઓ ફરાર થઈ ગયા હતા. બીજા દિવસે બ્રિજની નીચેથી તેમનો મૃતદેહ મળી આવ્યો હતો. 

જસ્ટિસ બેદીના તારણ પ્રમાણે, "જાફર તથા તેમના સાથીઓને ક્રિમિનલ ઠેરવવાના પોલીસ દ્વારા પ્રયાસ થયા, પરંતુ તેમની સામે કોઈ નક્કર પુરાવા રજૂ કરી શક્યા ન હતા."

બેદી કમિટીના તારણ પ્રમાણે, રૉયલ હોટલમાંથી તેમની અટકાયત પણ ગેરકાયદેસર હતી. 

બેદીના તારણ પ્રમાણે સબ-ઇન્સ્પેક્ટર જે. એમ. ભરવાડ તથા કૉન્સ્ટેબલ ગણેશભાઈ પ્રથમ દૃષ્ટિએ હત્યામાં સંડોવાયેલા જણાય છે અને તેમની સામે હત્યાનો ગુનો દાખલ કરવો જોઈએ. 

જાફર મુંબઈની પાસે મુંબ્રાના રહેવાસી હતા. પરિવારના કહેવા પ્રમાણે, મહેસાણા પાસેના એક ધાર્મિક સ્થળે જાત્રા માટે નીકળ્યા હતા, ત્યારે અમદાવાદ પાસેથી તેમને ઉઠાવી લેવાયા...